CELEX: 32020D2134
Language: ro
Date: 2020-12-10 00:00:00
Title: Decizia (UE) 2020/2134 a Consiliului din 10 decembrie 2020 privind poziția care urmează să fie adoptată, în numele Uniunii Europene, în cadrul Comitetului mixt înființat în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor referitor la modificarea anexei II la acordul respectiv privind coordonarea sistemelor de securitate socială (Text cu relevanță pentru SEE)

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 430/10
               
            
         DECIZIA (UE) 2020/2134 A CONSILIULUI
         din 10 decembrie 2020
         privind poziția care urmează să fie adoptată, în numele Uniunii Europene, în cadrul Comitetului mixt înființat în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor referitor la modificarea anexei II la acordul respectiv privind coordonarea sistemelor de securitate socială
         (Text cu relevanță pentru SEE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 48, coroborat cu articolul 218 alineatul (9),
         având în vedere Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (1), în special articolul 2,
         având în vedere propunerea Comisiei Europene,
         întrucât:
         
                     (1)
                  
                  
                     Acordul dintre Comunitatea Europeană și statele membre ale acesteia, pe de-o parte, și Confederația Elvețiană, pe de altă parte, privind libera circulație a persoanelor (2) (denumit în continuare „acordul”) a intrat în vigoare la 1 iunie 2002.
                  
               
                     (2)
                  
                  
                     În temeiul articolului 18 din acord, Comitetul mixt al SEE poate decide modificarea anexei II la acord.
                  
               
                     (3)
                  
                  
                     Acordul încetează să se aplice Regatului Unit al Marii Britanii și Irlandei de Nord („Regatul Unit”) ca o consecință a retragerii Regatului Unit din Uniunea Europeană.
                  
               
                     (4)
                  
                  
                     În temeiul articolului 23 din acord, în cazul denunțării acordului, drepturile dobândite de către persoanele fizice nu sunt afectate, iar părțile contractante stabilesc de comun acord ce demersuri urmează să fie întreprinse cu privire la drepturile care sunt în curs de a fi dobândite.
                  
               
                     (5)
                  
                  
                     Prin urmare, este necesar să se asigure protecția reciprocă a drepturilor de securitate socială ale resortisanților Regatului Unit, precum și ale membrilor de familie și ale urmașilor acestora care, la încheierea perioadei de tranziție, astfel cum este determinată la articolul 126 din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (3), sunt sau au fost într-o situație transfrontalieră care implică, în același timp, atât una sau mai multe dintre părțile contractante la acord, cât și Regatul Unit, prin modificarea anexei II la acord.
                  
               
                     (6)
                  
                  
                     Prin urmare, poziția Uniunii în cadrul Comitetului mixt ar trebui să se bazeze pe proiectul de decizie a Comitetului mixt,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii Europene în cadrul Comitetului mixt referitor la propunerea de modificare a anexei II privind coordonarea sistemelor de securitate socială la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor se bazează pe proiectul de decizie a Comitetului mixt (4).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 10 decembrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 114, 30.4.2002, p. 1.
         
            (2)  JO L 114, 30.4.2002, p. 6.
         
            (3)  JO L 29, 31.1.2020, p. 7.
         
            (4)  A se vedea documentul ST 12965/20 pe portalul http://register.consilium.europa.eu.